Razdjel – 109 Ministarstvo pravosuđa i uprave

Glava-10985 **Općinsko državno odvjetništvo u Šibeniku**

Aktivnost – A6400000

**RKP 4892**

**OBRAZLOŽENJE POSEBNOG DIJELA FINANCIJSKOG PLANA**

1. **Obrazloženje financijskog plana za 2025.godinu**

**Obrazloženje rashoda za zaposlene za 2025.godinu**

U okviru ove aktivnosti sredstva u iznosu od 1.237.499,00 EUR planirana su za plaće 1.026.731,00 eura, za doprinose 175.268,00 eura i ostale rashode za zaposlene 35.500,00 eura.

 Za redovan rad je planirano 1.016.051,00 eura i 10.680,00 eura za prekovremeni rad, na bazi 11 dužnosnika (+2 zamjenika), 24 službenika (+6 službenika) i 2 namještenika (ukupno 22 zaposlenih) od čega je novo zapošljavanje – jedan (1) službenik informatičar koji će biti zaposlen u 2024.godini, jedan (1) savjetnik, dva (2) zapisničara, dva (2) upisničara (1 zbog odlaska u mirovinu jednog zapisničara). Početno je planirano 1.431.999,00 eura za plaće i doprinose, međutim, drugim prijedlogom financijskog plana zbog nižih zadanih limita plan je smanjen za 20.000,00 eura manje mjesečno. Za realizaciju početnog plana potrebno je dodatnih 230.000,00 eura.

S osnova ostalih rashoda za zaposlene (konto 3121) planirano je 35.500,00 eura što uključuje sredstva za 43 zaposlena x 100,00 odnosno 4.300,00 eura za uskrsnicu, 43 zaposlena x 300,00 eura odnosno 12.900,00 eura za regres te 12.900,00 eura za božićnicu, te 2.200,00 eura dar za djecu, otpremnine 2.053,86 eura, pomoć za bolovanje preko 90 dana 491,46 eura, jubilarna nagrada 25.g. 640,00 eura, te jedna pomoć u iznosu od 442,00 eura. Što je sveukupno bez ikakvih mogućih dodatnih ostvarivanja prava po KU sveukupno cca 35.500,00 eura.

Planirani su doprinosi na plaću od 175.268,00 eura što je u planu i navedeno.

O**brazloženje materijalnih rashoda za 2025.godinu**

U okviru ove aktivnosti u 2025.godini planirana su sredstva za materijalne rashode u iznosu od 297.480,00 eura. Naknada za prijevoz na posao i s posla je planirana u iznosu 48.000,00 eura i uključena su postojeća prava zaposlenika. Na stavci uredskog materijala planirano je povećanje od 2.000,00 eura zbog nabavke potrebnog uredskog materijala za nove zaposlene. Na stavci tekućeg i investicijskog održavanja planirano je 16.000,00 eura, od toga se 6.000,00 eura odnosi na zajedničke režijske troškove temeljem Sporazuma sa Županijskim sudom u Šibeniku i manje popravke, a u iznosu od 10.000,00 eura planirana su i dodatna sredstva u 2025. godini za popratne radove s obzirom da Županijski sud u Šibeniku koji upravlja zgradom, na drugom katu zgrade vrši zamjenu dotrajale vanjske stolarije (prozora), planiraju se zidarski i soboslikarski radovi, te brušenje i lakiranje istrošenih parketnih podova i zamjene dotrajale sobne rasvjete koje je potrebno obaviti uz te radove. Također, tijekom 2025.godine planiran je prelazak s analogne na IP telefoniju što će zahtijevati nabavu usluga i ugradnju nove opreme u nepokretnoj elektroničkoj komunikacijskoj mreži. Na stavci usluge promidžbe i informiranja planirana su sredstva u iznosu od 3.750,00 eura zbog objave oglasa natječaja za nova radna mjesta u Narodnim novinama. Stavka komunalnih usluga planirana je u iznosu od 3.000,00 eura je povećana zbog novog troška komunalne naknade. Na stavci zdravstvene usluge planirana su sredstva u iznosu od 3.360,00 za odlazak 21 zaposlenika na sistematski zdravstveni pregled (21x160,00 eura). Na stavci intelektualnih usluga planirano je 160.000,00 eura koji se većinom odnose na vještačenja u kaznenim spisima u prethodnom kaznenom postupku, te dijelom i na nagrade braniteljima po službenoj dužnosti koje su povećane uslijed promjene zakonodavnog okvira u 2024.godini. Na stavci premija osiguranja planirana su sredstva u iznosu od 1.100,00 eura za obvezno i kasko auto osiguranje službenog automobila (leasing). Na stavci pristojbi i naknada planiran je iznos za plaćanje naknade zbog nezapošljavanja invalida u iznosu od 2.020,0 eura.

**Obrazloženje financijskih rashoda za 2025.godinu**

U okviru ove aktivnosti sredstva u iznosu od 2.300,00 eura planirana su za naknade banci u iznosu od 600,00 eura i kamate za leasing za novo službeno vozilo 1.700,00 eura godišnje.

**Obrazloženje rashoda za nabavku nematerijalne imovine za 2025.godinu**

Na stavci 42 rashodi za nabavu proizvedene dugotrajne imovine planirana su sredstva u iznosu od 6.800,00 eura. Od toga se 5.500,00 eura planira za otplatu glavnice leasing kredita za službeni automobil, preostali iznos od 1.300,00 eura previdjeli smo za nabavku manjeg uredskog namještaja i opreme.

1. **Obrazloženje financijskog plana za 2026.godinu**

**Obrazloženje rashoda za zaposlene za 2026.godinu**

**U projekciji za 2026. godini** planiran je iznos rashoda za zaposlene u iznosu od 1.276.409,00 eura, od čega se planirano za redovni rad 1.046.250,00 eura i 10.680,00 eura iznos bruto plaća, 180.779,00 eura za doprinose na plaće, te 38.700,00 eura za ostale rashode za zaposlene. Plaće su planirane na jednakoj razini kao za 2025.godinu, a povećanje je planirano samo za iznos redovnog povećanja na stavci dodatka za radni staž. Plaće su kalkulirane na temelju 43 zaposlena, što je detaljno opisano u obrazloženju ove stavke za 2025.godinu.

U okviru ove aktivnosti u projekciji ostalih rashoda za zaposlene za 2026.godinu planirano je 38.700,00 eura što uključuje isplatu uskrsnice u iznosu od 100,00 eura za 43 zaposlenika, što ukupno iznosi 4.300,00 eura. Zatim je uključena božićnica za 43 zaposlenika u iznosu od 300,00 eura odnosno 12.900,00 eura, te za regres u iznosu od 300,00 eura za 43 zaposlenika odnosno 12.900,00 eura. Dar za djecu planiran je u iznosu od 2.200,00 eura. Zatim, otpremnina 2.053,86 eura za jednog službenika, te četiri jubilarne nagrade (3x 5g., 1 x 45g.) u iznosu od 2.560,00 eura i jedna pomoć u iznosu od 441,44 eura. U plan su uključena postojeća materijalna prava koja se mogu predvidjeti.

**Obrazloženje materijalnih rashoda za 2026.godinu**

U okviru ove aktivnosti u 2026.godini planirana su sredstva za materijalne rashode u iznosu od 294.564,00 eura. Naknada za prijevoz na posao i s posla je planirana u iznosu 48.000,00 eura i uključena su postojeća prava zaposlenika. Na stavci usluge telefona i pošte planirano je povećanje od 2.500,00 eura u skladu sa sklopljenim ugovorima. Na stavci tekućeg i investicijskog održavanja planirano je 15.500,00 eura, od toga se 5.500,00 eura odnosi na zajedničke režijske troškove temeljem Sporazuma sa Županijskim sudom u Šibeniku i manje popravke, a 10.000,00 eura planirano je za nastavak radova na uređenju preostalog dijela prostorija smještenih na prvom katu zgrade koje nisu uređene u prethodnoj godini, kao i soboslikarski radovi u potkrovlju zgrade na trećem katu. Stavka komunalnih usluga je povećana zbog novog troška komunalne naknade i planirana je u iznosu od 3.000,00 eura. Na stavci zdravstvene usluge planirana su sredstva od 1.280,00 eura za odlazak četiri dužnosnika i četiri službenika na sistematski zdravstveni pregled (8x160,00 eura). Na stavci intelektualnih usluga planirano je 160.000,00 eura koji se većinom odnose na vještačenja u kaznenim spisima u prethodnom kaznenom postupku. Na stavci premija osiguranja planirana su sredstva u iznosu od 1.100,00 eura za obvezno i kasko auto osiguranje službenog automobila (leasing). Na stavci pristojbi i naknada planiran je iznos za plaćanje naknade zbog nezapošljavanja invalida u iznosu od 2.020,0 eura.

**Obrazloženje financijskih rashoda za 2026.godinu**

U okviru ove aktivnosti sredstva u iznosu od 2.300,00 eura planirana su za naknade banci u iznosu od 600,00 eura i kamate za leasing za novo službeno vozilo 1.700,00 eura godišnje.

**Obrazloženje rashoda za nabavku nefinancijske imovine za 2026.godinu**

Na stavci 42 rashodi za nabavu proizvedene dugotrajne imovine planirana su sredstva u iznosu od 6.800,00 eura. Od toga se 5.500,00 eura planira za otplatu glavnice leasing kredita za službeni automobil, preostali iznos od 1.300,00 eura previdjeli smo za nabavku manjeg uredskog namještaja i opreme.

1. **Obrazloženje financijskog plana za 2027.godinu**

**Obrazloženje rashoda za zaposlene za 2027.godinu**

**U projekciji za 2027.godinu** planiran je iznos rashoda za zaposlene u iznosu od 1.270.315,00 eura za jednak broj zaposlenika (43) kao i u 2025.godini i 2026.godini na bazi 43 zaposlenika, odnosno 11 (+2) dužnosnika, 24 (+6) službenika i 2 namještenika uz redovno povećanje dodatka na radni staž i ostvarivanje dodataka na vjernost.

U okviru ove aktivnosti u projekciji ostalih rashoda za zaposlene za 2027.godinu planirano je 35.300,00 eura što uključuje isplatu uskrsnice, božićnice, regresa za 43 zaposlenika, dara za djecu i ostalih materijalnih prava po važećem KU, a važe jednaka obrazloženja kao za 2025. I 2026. godinu.

**Obrazloženje materijalnih rashoda za 2027.godinu**

U okviru ove aktivnosti u projekciji za 2027.godini planirana su sredstva za materijalne rashode u iznosu od 296.484,00 eura. Na stavci tekućeg i investicijskog održavanje planiran je iznos od 15.500,00 eura od čega je 10.000,00 eura je za planirane radove brušenja i lakiranja sobnih vrata i drvenih okvura izrađenih od masivnog drva u prostorijama Općinskog državnog odvjetništva u Šibeniku koje su smještene na prvom katu zgrade. Na stavci zdravstvene usluge planirana su sredstva od 3.200,00 eura za odlazak sedam (7) dužnosnika i trianest (13) službenika na sistematski zdravstveni pregled (20x160,00 eura). Na stavci intelektualnih usluga planirano je 160.000,00 eura koji se većinom odnose na vještačenja u kaznenim spisima u prethodnom kaznenom postupku. Ostale napomene vrijede kao i za 2026.godinu

**Obrazloženje financijskih rashoda za 2027.godinu**

U okviru ove aktivnosti sredstva u iznosu od 2.300,00 eura planirana su za naknade banci u iznosu od 600,00 eura i kamate za leasing za novo službeno vozilo 1.700,00 eura godišnje.

**Obrazloženje rashoda za nabavku nefinancijske imovine za 2027.godinu**

U projekciji plana za 2027. godinu na stavci 42 rashodi za nabavu proizvedene dugotrajne imovine planirana su sredstva u iznosu od 6.800,00 eura. Od toga se 5.500,00 eura planira za otplatu glavnice leasing kredita za službeni automobil, a preostali iznos od 1.300,00 eura previdjeli smo za nabavku uredske opreme i manjeg namještaja po potrebi.

U Šibeniku, 08.studenog 2024.

 OPĆINSKA DRŽAVNA ODVJETNICA

 Martina Burić